سر گوست “متحده عرب امارتءِ زندان” اولی بھر
جمیل آبد
سے سال ساریگیں گپ انت. کسانیں ائیدے اَت مہ سنگتاں پروگرام کُت کہ ائید ءِ چھُٹیاں العین ءَ چہ ڈن جاگہے تروتابءَ رویں. سنگتانی شور ءُ سلاه ءَ پد جاگہ راسلخیمہ پیکس کنگ بوت. مہ ھپت سنگتاتے مارا دو گاڈی گون اَت. مہ شپءِ کساس یازدہ ءَ العین ءَ چہ درکپتیں دیم پہ راسلخیمہ ءَ رھادگ بوتیں مئے گاڈی ءَ مہ سے سنگت ات یے. سپر دیما جُنزان اَت سنگتےءَ گُشت کہ یار مرچی سپر ھچ وش نہ اِنت. نہ شرابے نہ بیئرے، من گُشتگ زوراں بلئے سنگتاں گُشتگ کہ سرجمیں رمزان ءَ برداشت کُتگ یکیں شپ ءَ برداشت کن اِت پمشکہ زورگ نہ بوتگ.گُڑاں سنگت ءَ گُشت سادہ ءَ سپر وش نہ انت. منا ٹارمل گولی گون انت یک دانگ دانگے درستاں وارت .سر کمو گرم بوت سپر وشتر بوهان ات. من وھداں ٹارمل گولی سک وارتگ ات. من گُشت بیارے دگہ دانگے مردم وارت گوں گڑاں منی ھر سے سنگتاں دو دو دانگ وارت گوں دیم پہ راسلخیمہ ءَ جُنزان اتیں .سپر دور ات مہ ھما گوربام ءَ وتارا منزل ءَ سر کُت. مردم نوکی واب ءَ چہ پاد اتکگ اتاں ائید ءِ نماز ءِ تیاری ءَ کنگ ءَ اتاں .سلام ءُدروت ءَ پد مئے سنگتاں ھم نمازءِ تیاری کُت مئے چار سنگت نماز ءَ شُت گوں، ایشاں نماز ونت واتر اتکاں مئے دیوان بندات بوت مزاک کندگ بوت ورگ چرگ بوت داں بیگاہ ءَ ، گُڑاں من ءُ دگہ سنگتے ءَ شورءُ سلاه کُت کہ شپ ءَ واتر العین ءَ راویں. مہ وتئی سنگت مشورا کُتاں لھتیں ءَ گُشت کہ ما ننداں مئے سے روچءِ چُھٹی انت العین ءَ مہ چئے کنیں. من گُشت مہ راویں مہ بدو والا مردماں مئے ارباب بلکیں مارا لوٹاں .مہ چار سنگت دیم پہ العینءَ تیار بوتیں. مہ شُتیں راسلیخمہ ءِ شراب ءِ اسٹور ءَ پہ وتا بیئر شراب زورت درکپتیں . مہ ٹینٹ انجوئے کُت شپ ءَ بے وھدءَ العین ءَ سر بوتیں. منا سنگتاں منی لوگءَ ایر کُت وت شُتاں .شپ شُت سُہب بوت سنگتاں پون کُت ما پیداکیں تئی نیما ،بیائے درگاهءَ من گشت. سنگت اتکاں ما نشتیں دیوان کنگ اتیں. منا دگہ پنجگوری سنگتے ءَ پون کُت کہ کُجائے من پیداکاں.بیا درگاهءَ نشتگاں. اے سنگت ھم اتک مئے دیوان بز بوت داں بیگاہ بوت. نوں مارا روگی ات بازارءَ وهد هم مگرب ات. گاڈیءَ سوار بوتیں مہ درکپتیں دیم پہ بازار ءَ من ءُ ھمئے پنجگوری سنگت ءُ دگہ سنگتے ءَ راہ ءَ پروگرام کُت جبل ھپیت ءَ راویں. من آ دگہ سنگت رکست کُتاں مہ سائین سنگت شُتیں ھلٹن ءَ بیئر زُرت دیم پہ جبل ھپیت ءَ رهادگ بوتیں. من ساری ءَ چہ ھم سک وارتگ ات بیئراں نشہ کتگ ات. من یک ڈبوکے وارت گاڈی ءِ توکءَ واب کپتاں سنگتاں منا پاد نہ کُت اے جبل ھپیت ءِکوہ ءِ سرا تروتاب کن انت پدا واتر جہلءَ پیداک باں. انڈیا والا مردے ءِ گاڈی ءَ ٹکرے جناں ءُ نہ اوشتاں. گُڑاں انڈیا والا پولیس ءَ فون کنت مئے گاڈی ءِ نمبر ءَ دنت. انچو کہ چہ کوہ ءَ ایر کپاں مئے گاڈیءَ پولیس لیٹ دنت اوشتارینیت . پولیس ڈیور ءِ لیسن ءُ گاڈی ءِ کاگزاں پچ گیپت گُشیت شُما گاڈی جتگ نہ اوشتاتگے شما زاناں حکومتءَ مان نیارے؟.منی سنگت نشہ باں پولیسءَ دپے بوه لگیت زانت کہ اے نشہ انت.
بلئے من چو واجہانی پیما گاڈیءِ تہا وش واب باں.پولیس سنگتاں گیت پولیس گاڈیءَ کنت سنگتے گشیت مئے یک سنگتے گاڈیءِ تہا واب انت . گُڑاں منا پاد کن انت ،من کہ پاد اتکاں چاراں پولیس انت منی ھوش شُت من ھیران بوتاں. من جُست کُت. سر چئے بوتگ؟ گُشی ھچ! منی گردن گیپت ءِ جتے گوں گاڈی ءَ منی دست پُشت ءَ هتکڑی اش کتاں منا وتئی گاڈی ءَ سوار کُت یے. من چاراں منی سنگت ھم سواراں.
من گُشت چئے بوتگ، پرچہ مارا پولیس ءَ گیپتگ؟
من یار گاڈی یے جتگ.
من گُشت نہ بابا پہ گاڈی ءِ جنئگ ءَ پولیس نہ گیپت شُما البتہ دگہ ردی ءِ کُتگ.
من گاڈی جتگ نہ اوشتگاں پدا مہ نشہ ایں مارا همئے واستہ گیپتگے.
من گُشت اینچو بوتگ یار شُما منا واب ءَ چہ پاد کُتیں.
مئے اگل ءَ کار نہ کُتگ.
مارا پولیس اسٹیش ءَ برتے …..
روان انت